Държавен вестник, бр. 34, 2015 г., стр. 71

БРОЙ  34	
Д Ъ Р Ж А В Е Н  В Е С Т Н И К 	
СТР.  71  
1. данни за извършителя; 
2. мястото, времето и обстоятелствата, при 
които е извършено нарушението; 
3. доказателствата, въз основа на които то 
е установено; 
4. разпоредбите, които са нарушени; 
5. правното основание и предвиденото 
наказание.
Чл. 12. Когато при финансов одит или про-
верка бъде установено нарушение на служеб-
ната дисциплина, проверяващият незабавно 
уведомява органа, компетентен да наложи 
дисциплинарното наказание, като прилага 
копия от заповедта за назначаване на одита 
или проверката и от доказателствата по случая.
Чл. 13. По анонимни сигнали не се обра-
зува дисциплинарно производство.
Чл. 14. За анонимни се считат и сигнали-
те, при които посочените лица и адреси са 
недействителни или не съществуват.
Чл. 15. По анонимни сигнали могат да 
се извършват проверки, когато се съдържат 
достатъчно данни относно времето, мястото 
и деянието, от които може да се направи обо-
снован извод, че служител на МВР (известен 
или неизвестен) е извършил дисциплинарно 
нарушение.
Чл. 16. Дисциплинарнонаказващият орган 
назначава проверка по чл. 205, ал. 2 ЗМВР с 
писмена заповед по образец, като копие от 
нея се изпраща незабавно в дирекция „Човеш-
ки ресурси“ – МВР. Държавният служител, 
срещу когото се извършва проверката, се 
запознава със заповедта, което обстоятел-
ство удостоверява с подпис и отбелязване 
на дата и час.
Чл. 17. Материали, имащи отношение по 
проверката, се прилагат към материалите по 
проверката, ако същата не е приключила.
Чл. 18. Проверката по чл. 205, ал. 2 ЗМВР 
приключва с изготвяне на писмена справка, 
с която държавният служител, срещу когото 
се извършва проверката, се запознава, което 
обстоятелство се удостоверява с подпис и 
отбелязване на дата и час.
Чл. 19. В случай на липса на основание 
за търсене на дисциплинарна отговорност 
екземпляр от писмената справка се изпраща 
незабавно в дирекция „Човешки ресурси“.
Чл. 20. Ако се установи, че съответният ръ-
ководен служител не е компетентен да наложи 
предвиденото дисциплинарно наказание, той 
незабавно писмено уведомява компетентния 
орган по реда на чл. 10 и му изпраща всички 
събрани материали.
Чл. 21. Когато срещу държавен служител 
е започнало дисциплинарно производство 
или проверка по чл. 205, ал. 2 ЗМВР и той 
бъде преназначен в друга структура на МВР, 
дисциплинарната преписка се изпраща на 
приемащата структура за вземане на решение 
за дисциплинарната му отговорност. 
Чл. 22. При командироване на държавен 
служител или когато е изпратен на курс за 
професионална квалификация или специа-
лизация, решението за дисциплинарната му 
отговорност се взема в командироващата 
служба.
Чл. 23. След постъпване на данни за извър-
шено дисциплинарно нарушение и за неговия 
извършител дисциплинарнонаказващият орган 
задължително извършва действията по чл. 206, 
ал. 1 – 4 ЗМВР.
Чл. 24. Разпоредбата на чл. 23 се прилага и 
при получаване от друга структура на матери-
али за налагане на дисциплинарно наказание 
на държавен служител, извършил нарушение 
на служебната дисциплина.
Чл. 25. За изслушването на държавния 
служител, извършил нарушение на служебната 
дисциплина, се съставя протокол по образец, 
в който се посочват: 
1. дата, час и място на изслушването; 
2. орган, осъществил изслушването; 
3. данни за присъствали други длъжност-
ни лица; 
4. данни за служителя и за това, че е 
изслушан във връзка с мястото, времето и 
обстоятелствата, при които е извършено на-
рушението, или се отразява, че е отказал да 
даде обяснения.
Чл. 26. Дисциплинарнонаказващият орган 
не е длъжен да изслуша държавния служител, 
извършил нарушението, ако той е дал писме-
ни обяснения преди издаване на заповедта за 
налагане на дисциплинарно наказание.
Чл. 27. Дисциплинарнонаказващият орган 
приема с резолюция даденото от държавния 
служител писмено обяснение по образец. 
Отбелязват се датата, длъжността и името 
на дисциплинарнонаказващия орган.
Чл. 28. За отказа на държавния служител 
да даде писмени обяснения и/или да се за-
познае с материалите от дисциплинарното 
производство се съставя протокол по образец.
Чл. 29. Дисциплинарното производство 
може да започне или да продължи и в слу-
чаите, когато сроковете по чл. 195, ал. 1 и 2 
ЗМВР не текат.
Чл. 30. През периода на разрешен отпуск 
поради временна неработоспособност при оп-
ределен домашен амбулаторен или свободен 
режим държавният служител, срещу когото 
се води дисциплинарно производство или 
проверка по чл. 205, ал. 2 ЗМВР, е длъжен да 
се явява пред дисциплинарноразследващия 
или дисциплинарнонаказващия орган освен 
ако заболяването не позволява явяването му.